Lapse esmakordsel isikut tõendava dokumendi taotluse ankeedil oli veel möödunud aasta keskel esimesteks väljadeks andmed ema ja isa kohta. Maha läksid ankeedist just nende väljade nimetused:

Isikutunnistuse taotlemisel varem kehtinud ankeet FOTO: Ekraanitõmmis

Pool aastat tagasi võttis politsei kasutusele uue ankeedi, kus lapse vanemate andmete sisestamiseks on jätkuvalt olemas kaks jaotist, kuid mõlemad kannavad nime «vanem». Kusjuures valida ei saa enam ka seda, kas tegemist on lapse ema või isaga, küll aga seda, kas ta on nais- või meessoost:

FOTO: Kuvatõmmis

Politsei- ja piirivalevameti pressiesindaja sõnul asendati sõnad «ema» ja «isa» terminiga «vanem» ankeedi viimasel uuendamisel lähtudes kodakondsuse seaduse sõnastusest.

«Ankeet ei ole kinnitatud määruse või mõne muu õigusaktiga ega mingilgi moel seotud kooseluseadusega,» kinnitas pressiesindaja. «Kuna kodakondsuse seadus kasutab terminit «vanem», siis kasutame sama mõistet ka selles andmete esitamist abistavas ankeedis.»

Eeltoodud lisaankeet tuleb täita lapsele esmakordse passi taotlemisel.